CELEX: C2004/094/137
Language: fi
Date: 2004-04-17 00:00:00
Title: Marie Tziranin 11.2.2004 Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/50
            
         Marie Tziranin 11.2.2004 Euroopan yhteisöjen komissiota vastaan nostama kanne
   (Asia T-45/04)
   (2004/C 94/137)
   Oikeudenkäyntikieli: ranska
   Marie Tzirani, kotipaikka Brysseli, on nostanut 11.2.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Eric Boigelot.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa komission 11.2.2003 tekemän päätöksen, jolla se hylkäsi kantajan hakemuksen tulla nimitetyksi johtajan virkaan palkkaluokkaan A2 osastolle ”henkilöstösäännöt: politiikka, hallinto ja neuvonta”;
            
         
               —
            
            
               velvoittaa ensimmäisen oikeusasteen tuomioistuimen työjärjestyksen 87 artiklan 2 kohdan mukaisesti vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt esillä olevan asian kantaja vastustaa komission päätöstä olla hyväksymättä hänen hakemustaan johtajan virkaan palkkaluokkaan A2 osastolle ”henkilöstösäännöt: politiikka, hallinto ja neuvonta”.
   Väitteidensä tueksi kantaja vetoaa siihen, että
   
               —
            
            
               henkilöstösääntöjen 7 ja 14 artiklaa, 29 artiklan 1 kohdan a alakohtaa ja 45 artiklaa sekä virkamiesten nimittämisestä A1 ja A2 palkkaluokan virkoihin annettuja sääntöjä on rikottu;
            
         
               —
            
            
               kyseessä on harkintavallan väärinkäyttö;
            
         
               —
            
            
               nimittävä viranomainen on tehnyt ilmeisen arviointivirheen ja
            
         
               —
            
            
               laillisuusperiaatetta, uralla etenemisen periaatetta ja miesten ja naisten tasa-arvoisen kohtelun periaatetta on loukattu.
            
         Kantaja korostaa erityisesti sitä, että hänen ammatillinen profiilinsa oli riittävä kyseessä olevaan virkaan, sellaisena kuin se oli kuvailtu avointa virkaa koskevassa ilmoituksessa, toisin kuin sen henkilön, joka virkaan lopulta nimitettiin ja joka saattoi vedota ainoastaan kokemukseensa kabinetissa.